ทองปิดลบ 3.2 ดอลล์
สัญญาทองคำตลาดนิวยอร์กปิดลดลง3.2 ดอลล์จากเงินดอลล์แข็ง
30 ต.ค. 2555

สัญญาทองคำตลาดนิวยอร์กปิดลดลง3.2 ดอลล์จากเงินดอลล์แข็ง
สัญญาทองคำตลาด COMEX (Commodity Exchange) ส่งมอบเดือนธ.ค.ลดลง 3.2 ดอลลาร์ หรือ 0.19% ปิดที่ 1,708.7 ดอลลาร์/ออนซ์
สัญญาทองคำยังคงปรับตัวลดลงต่อเนื่องจากวันศุกร์ เพราะได้รับแรงกดดันจากการแข็งค่าของสกุลเงินดอลลาร์ โดยกระแสความวิตกกังวลเกี่ยวกับผลกระทบที่ร้ายแรงของพายุเฮอร์เคนแซนดี้ได้กระตุ้นให้นักลงทุนแห่เข้าซื้อดอลลาร์ซึ่งเป็นสินทรัพย์ที่ปลอดภัย
ทั้งนี้ การแข็งค่าของสกุลเงินดอลลาร์สหรัฐถือเป็นปัจจัยลบต่อราคาสินค้าโภคภัณฑ์ เพราะจะทำให้มูลค่าของสัญญาสินค้าโภคภัณฑ์มีราคาแพงขึ้นสำหรับนักลงทุนที่ถือครองสกุลเงินอื่น